cyanic-selkie/wikianc huggingface dataset:
மித்திரகிரணி
மித்திரகிரணி இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1), பஞ்சமம்,  சுத்த தைவதம் (த1) காகலி நிஷாதம்  (நி3) ஆகிய சுரங்கள் வருகின்றன.
பகுப்பு:மாயாமாளவகௌளையின் ஜன்னிய இராகங்கள்
குழித்துறை மறைமாவட்டம்
புள்ளிவிவரங்கள்
வத்திக்கான் நகர் வெளியிட்ட செய்தி அறிக்கையில் பின்வரும் தகவல்கள் தரப்பட்டுள்ளன:
குழித்துறை மறைமாவட்டத்தின் நில எல்லைகள்
குழித்துறை மறைமாவட்டத்தின் வடக்கிலும் வடகிழக்கிலும் பாளையங்கோட்டை மறைமாவட்டம் உள்ளது. அதன் கிழக்கிலும் தெற்கிலும் புதிய கோட்டாறு மறைமாவட்டம் உள்ளது. குழித்துறை மறைமாவட்டத்தின் தென்மேற்காக இந்தியப் பெருங்கடல், மேற்காக திருவனந்தபுரம் உயர்மறைமாவட்டமும் நெய்யாற்றங்கரை மறைமாவட்டமும் உள்ளன.
புதிய மறைமாவட்டத்தின் பேராலயம்
புதிதாக உருவாக்கப்பட்டுள்ள குழித்துறை மறைமாவட்டம் குழித்துறை நகரின் பகுதியான திரித்துவபுரம் நகரில் மூவொரு இறைவனுக்கு அர்ப்பணிக்கப்பட்டுள்ள கோவிலை மறைமாவட்டக் கோவிலாகக் கொண்டிருக்கும்.
வாழ்க்கைக் குறிப்புகள்
குழித்துறை மறைமாவட்டத்தின் முதல் ஆயராக நியமனம் பெற்றுள்ள பேரருட்திரு ஜெரோம் தாஸ் வறுவேல் அவர்களின் வாழ்க்கைக் குறிப்புகள் சுருக்கமாகக் கீழே தரப்படுகின்றன:
பிறப்பு: சகாயபுரம் பங்கில் படுவூர் என்னும் ஊரில் 1951, அக்டோபர் 21ஆம் நாள் பிறந்தார். கல்வி: - கார்மேல் உயர்நிலைப்பள்ளி, நாகர்கோவில். - 1967-68: ஸ்காட் கிறிஸ்தவக் கல்லூரி, நாகர்கோவில் - 1968-70: புனித ஞானப்பிரகாசியார் இளங்குருத்துவக் கல்லூரி, நாகர்கோவில், கோட்டாறு மறைமாவட்டம். - 1970-73: மெய்யியல் படிப்பு - தூய இதயக் குருத்துவக் கல்லூரி, பூவிருந்தவல்லி, சென்னை. - 1973-76: பொருளாதாரத் துறை இளங்கலைப் படிப்பு - அருளானந்தர் கல்லூரி, கருமாத்தூர், மதுரை. - 1976: சலேசிய துறவற சபையில் சேர்வதற்கு முடிவுசெய்தார். - 1976-77: சலேசிய சபையில் துறவற முன்புகுமுகப் பயிற்சி. - 1977-78: சலேசிய சபையில் துறவறப் புகுமுகப் பயிற்சி. - மே 24, 1978: முதல் வார்த்தைப்பாடு. - மே 24, 1981: இறுதி வார்த்தைப்படு. - 1981-86: இறையியல் படிப்பு - உரோமையில் அமைந்துள்ள சலேசியப் பல்கலைக்கழகம். மேலும், உரோமை சலேசியப் பல்கலைக்கழகத்தில் இறையியலில் இளங்கலை, கல்விபயிற்றுத் துறையில் முதுகலை ஆகிய பட்டங்கள் பெற்றார்.
திருநிலைப்பாடு
ஜெரோம் தாஸ் வறுவேல் 1985, ஜூன் 2ஆம் நாள் குருவாகத் திருநிலைப்படுத்தப்பட்டார். அவருக்குக் குருப்பட்டம் அளித்தவர் திருத்தந்தை புனித இரண்டாம் யோவான் பவுல் ஆவார்.
குருத்துவப் பணி
ஜெரோம் தாஸ் வறுவேல் பல நிலைகளில் குருத்துவப் பணி ஆற்றியுள்ளார். - 1985-86: உரோமையில் சலேசியப் பல்கலைக்கழகத்தில் தம் மேற்படிப்பை நிறைவுக்குக் கொணர்ந்தார். - 1986-90: வெள்ளக் கிணறு சலேசியத் துறவறப் புகுமுக இல்லத்தின் துணைத்தலைவர். - 1990-92: திருப்பத்தூரில் துறவற முன்புகுமுக இல்லத்தின் தலைவர். - 1992-1994: மையம் நகரில் துறவற முன்புகுமுக இல்லத்தின் தலைவர். - 1994-96: திருச்சி நகரில் சலேசிய மாணவர் இல்லத்தின் தலைவர். - 1996-2001: சென்னை-மயிலை உயர்மறைமாவட்டத்தின் இணைப் பெருங்கோவில் பங்குத்தந்தை. - 2001-2002: சலேசிய மறைமாநில ஆலோசனைக் குழு உறுப்பினர். - 2001-2002: திருப்பத்தூர் கல்விச் சோலை இயக்குநர். - 2002-2003: எண்ணூர் கல்விச் சோலை இயக்குநர். - 2003-2010: தொன் போஸ்கோ மலை நிறுவன இயக்குநர், தலவாடி, ஈரோடு. - 2010-2014: வேலூர் மறைமாவட்டத்தில் உள்ள ஏலகிரி மலையில் அமைந்துள்ள சலேசிய துறவறப் புகுமுக இல்லத்தில் பயிற்சி இயக்குநர்.
மறைவட்டங்கள்
குழித்துறை மறைமாவட்டம் உருவாக்கப்பட்டபோது, முளகுமூடு, திருத்துவபுரம் மறைவட்டங்கள் மட்டுமே செயல்பட்டுவந்தன. மறைமாவட்டத்தின் நிர்வாக வசதிக்காக மேலும் 4 புதிய மறைவட்டங்கள் உருவாக்கப்பட்டது. தற்போதைய மறைவட்டங்கள் முறையே முளகுமூடு, திருத்துவபுரம், காரங்காடு, மாத்திரவிளை, வேங்கோடு மற்றும் புத்தன்கடை ஆகும்.
2021 இலக்கியத்திற்கான நோபல் பரிசு
2021 இலக்கியத்திற்கான நோபல் பரிசு (2021 Nobel Prize in Literature) ஆப்பிரிக்காவின் தான்சானியாவைப் பூர்வீகமாகக் கொண்டு சான்சிபாரில் வளர்ந்து பின்னர் 1960 ஆம் ஆண்டுகளில் இங்கிலாந்துக்கு அகதியாக வந்து சேர்ந்த அப்துல்ரசாக் குர்னாவிற்கு வழங்கப்பட்டது. 2020 ஆம் ஆண்டு அக்டோபர் மாதம் சுவீடிய அகாதமியின் நிரந்தர செயலாளரான மேட்சு மால்ம் வெற்றியாளரை அறிவித்தார். காலனித்துவத்தின் விளைவுகள், கலாச்சாரங்கள் மற்றும் கண்டங்களுக்கு இடையே உள்ள வளைகுடா அகதிகளின் தலைவிதி ஆகியவற்றை சமரசமற்றும் இரக்கத்துடனும் ஊடுருவியதற்காக இவர் சுவீடிய அகாதமி உறுப்பினர்களால் பாராட்டப்படுகிறார்.
மேற்கோள்கள்
பகுப்பு:நோபல் பரிசு
புரு (புராண விலங்கு)
புரு (Buru) அல்லது புரா என்பது அபதானி மக்களின் அடித்தள புராணத்தில் இடம்பெற்றுள்ள ஒரு நீர்வாழ் விலங்கு ஆகும். அருணாச்சலப் பிரதேசத்தின் சிரோ பள்ளத்தாக்கில் தற்போது இருக்கும் இடத்திற்கு அபதானிகளின் இடம்பெயர்வு பற்றிய கதைகள், பள்ளத்தாக்கில் முதலை போன்ற ஆபத்தான உயிரினங்கள் வாழும் ஒரு சதுப்பு நிலத்தை ஆக்கிரமித்துள்ளதைக் கூறுகின்றன. பள்ளத்தாக்கில் குடியேறி சதுப்பு நிலத்தை வடிகட்டுவது, உயிரினங்களை அழிப்பது, வளமான நெல் வயல்களை பயிரிடுவது போன்றவற்றைச் செய்துவருகின்றனர்.
1945 மற்றும் 1946 ஆம் ஆண்டுகளில், ஜேம்ஸ் பிலிப் மில்சு மற்றும் சார்லஸ் இசுடோனர் ஆகியோர் அபதானி மக்களிடமிருந்து புரு பற்றிய விவரங்களை சேகரித்தனர். அபதானி பெரியவர்களின் கூற்றுப்படி, அவர்களின் முன்னோர்கள்சிரோ பள்ளத்தாக்குக்கு குடிபெயர்ந்தபோது, பள்ளத்தாக்கு முதன்மையாக புரு வாழ்ந்துவந்த சதுப்புநிலமாக இருந்தது. அபதானி மக்கள் பள்ளத்தாக்கில் அதன் வளம் மற்றும் நல்ல தட்பவெப்பநிலை காரணமாக குடியேற முடிவு செய்தனர். ஆனால் அவ்வப்போது அவர்கள் புருக்களுடன் மோதல்களை எதிர்கொண்டார்கள். எனவே அவர்கள் அது வாழ்ந்த சதுப்பு நிலத்திலிருந்து வெளியேற்ற முடிவு செய்தனர். இதனால் அவர்கள் நெல் சாகுபடிக்காக சதுப்பு நிலங்களை வடிகட்டும்போது புருவை அகற்ற முடிவு செய்தனர். வடிகால் காரணமாக பெரும்பாலான புருக்கள் இறந்தன. மேலும் பல நிலத்தடி நீரூற்றுகளுக்குச் சென்றதாகக் கூறப்படுகிறது.
1947 இல், பேராசிரியர் கிறித்தோபர் வான் பியூரர் ஐமண்டார்ப் புருவைப் பற்றி ஆரய்ந்த மற்றொரு மேற்கத்தியர். அந்த நேரத்தில், விலங்குகள் ஏற்கனவே பள்ளத்தாக்கில் அழிந்துவிட்டதாக கூறப்படுகிறது.
கடைசி புரு ஒரு இளம் பெண்ணால் கண்டதாகக் கூறப்படுகிறது, ஒரு நாள் இரவில் அவள் தண்ணீர் எடுக்கும் போது அதை ஒரு நீரூற்றில் பார்த்து தனது தந்தையிடம் கூறினாள். அடுத்த நாள் முழு கிராமமும் கற்களாலும் களிமண்ணாலும் நீரூற்றை நிரப்பிவிட்டனர்.
சான்றுகள்
பகுப்பு:தொன்மவியல்
உடையவர்கோயில்பத்து மாரியம்மன் கோயில்
உடையவர்கோயில்பத்து மாரியம்மன் கோயில் தமிழ்நாட்டில் நாகப்பட்டினம் மாவட்டம், உடையவர்கோயில்பத்து என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், பேச்சாயி அம்மன் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. சித்திரை மாதம் தீமிதி திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுஜாதா விஜயராகவன்
சுஜாதா விஜயராகவன் (Sujatha Vijayaraghavan) நடனக் கலைஞர், இசைக்கலைஞர், இசைக்கலைஞர் மற்றும் நுண்கலை ஆராய்ச்சி அறிஞர் என பன்முகங்கள் கொண்ட ஓர் இந்திய எழுத்தாளராவார். புதுச்சேரி பல்கலைக்கழகத்தில் இவர் பேராசிரியராக பணியாற்றினார். தமிழ்நாட்டின் சென்னை நகரிலுள்ள நாரத கான சபையின் பாரம்பரிய கலைப் பிரிவுகளில் ஒன்றான நாட்டிய அரங்கம்  பிரிவுடன் இணைந்து இவர் இயங்கினார். அமெரிக்காவின் சிக்காக்கோ நகரிலுள்ள நாட்டிய நடன திரையரங்கு என்ற பாரம்பரிய பரதநாட்டிய நிறுவனத்தோடும் இணைந்து செயல்பட்டார்.  மேலும் இவர் முன்னோடி பரதநாட்டிய நடனக் கலைஞர் கலாநிதி நாராயணனுடன் தொடர்பு கொண்டிருந்தார்.
மேற்கோள்கள்
பகுப்பு:இந்தியப் பெண் நடனக் கலைஞர்கள் பகுப்பு:இந்தியப் பெண் எழுத்தாளர்கள் பகுப்பு:வாழும் நபர்கள்
வெளித் தொடரமைப்பு
வெளித் தொடரமைப்பு (space syntax) என்பது, வெளி (space), மனித நடத்தைகள் என்பவை தொடர்பான ஒரு கோட்பாடு ஆகும். இக்கோட்பாடும், இதனோடிணைந்த கருவிகள், வழிமுறைகள் என்பனவும், வெளிசார் தளக்கோலத்தில் அணுக்கத்தன்மை எவ்வாறு மனித நடத்தை, தொடர்பு, தொடர்பாடல் என்பவற்றில் தாக்கங்களை ஏற்படுத்துகின்றது என்பதை ஆய்வுசெய்ய உதவுகின்றது.
1970 ஆம் ஆண்டில் இலண்டன் பல்கலைக் கழகத்தைச் சேர்ந்த பில் இலியர் (Bill Hillier), ஜுலியேன் ஆன்சன் (Julienne Hanson) என்போர், கட்டிடங்களிலும், நகரங்களிலும் நகர்வுகளையும், தொடர்பாடல்களையும் பதிவு செய்வதற்கான ஒரு ஆய்வு முறையாக இதனை உருவாக்கினர். அவர்கள் கூட்டாக எழுதிய "வெளியின் சமுதாய ஏரணம்" (Scial Logic of Space) என்னும் ஆங்கில நூல் மூலம் அவர்கள் இதனை உலகுக்கு அறிமுகப்படுத்தினர். அன்றிலிருந்து பல அறிஞர்களதும் கவனத்தைக் கவர்ந்த இந்தக் கோட்பாடு பல்வேறு வளர்ச்சிப் படிகளைக் கடந்து வந்துள்ளது. இன்று தொல்லியல் முதல், கட்டிடக்கலை, நகரத் திட்டமிடல் போன்ற பல துறைகளிலும் இதனைப் பயன்படுத்துகின்றனர்.
பகுப்பு:கட்டிடக்கலை பகுப்பு:நகர வடிவமைப்பு பகுப்பு:நில மேலாண்மை பகுப்பு:சூழல்சார் உளவியல்
தாண்டிக்குடி
தாண்டிக்குடி (ஆங்கிலம்:Thandikudi), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், கொடைக்கானல் வட்டத்தில் இருக்கும் ஒரு ஊராட்சி ஆகும். மேற்குத்தொடர்ச்சி மலையான பழனி மலையின் கீழ்ப்பகுதியில் கடல் மட்டத்திலிருந்து சுமார் 3705 அடி உயரத்தில் கொடைக்கானலிலிருந்து 35 கி.மீ. தூரத்தில் அமைந்துள்ளது.வத்தலக்குண்டு வனச்சரகத்திற்கு உட்பட்ட பகுதியாக திகழ்கிறது
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 4058 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். தாண்டிக்குடி மக்களின் சராசரி கல்வியறிவு 74% ஆகும், இதில் ஆண்களின் கல்வியறிவு 80%,  பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட கூடியதே. தாண்டிக்குடி மக்கள் தொகையில் 9% ஆறு வயதுக்குட்பட்டோர் ஆவார்கள்.
முக்கிய பயிர்
இந்த மலைக் கிராமத்தில் காபி, வாழை, பலா, மிளகு, ஆகிய பணப்பயிர்கள் அதிக அளவிலும், பூண்டு, முள்ளங்கி, கேரட், பீட்ரூட், உருளைக்கிழங்கு, ஆரஞ்சு பழங்கள் அதிகமாக விளைகின்றன.
ஆதாரங்கள்
பகுப்பு:திண்டுக்கல் மாவட்டத்தில் உள்ள ஊராட்சிகள் பகுப்பு:திண்டுக்கல் மாவட்டத்தில் உள்ள கிராமங்கள்
ஆரம்பம் (திரைப்படம்)
ஆரம்பம் (Aarambam) ''நவம்பர் 2013ல் வெளியான இந்தியத் தமிழ்த் திரைப்படம். ஏ. எம். ரத்னம், ஏ. ரகுராம் ஆகியோர் தயாரிக்க விஷ்ணுவர்த்தன் இயக்கும் இத்திரைப்படத்தில் அஜித் குமார், ஆர்யா, நயன்தாரா, டாப்சி பன்னு போன்றோர் முன்னணி வேடங்களில் நடித்தனர். இப்படம் 2013 ஆம் ஆண்டு அக்டோபர் 31 ஆம் நாள் திரையிடப்பட்டது. அதாவது 2013 ஆம் ஆண்டின் தீபாவளிக்கு இரண்டு நாள்களுக்கு முன்னதாக வெளியானது.''
இத்திரைப்படம், தமிழ்ப் பதிப்பில் மட்டும் சுமார் 20 கோடி ரூபாய் வருமானம் ஈட்டியதாகத் தயாரிப்பாளர் ஸ்ரீனு பாபு பேட்டி ஒன்றில் தெரிவித்தார்.
சான்றுகள்
பகுப்பு:2013 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அஜித் குமார் நடித்துள்ள திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:நயன்தாரா நடித்த திரைப்படங்கள் பகுப்பு:பழிவாங்குதல் குறித்தான திரைப்படங்கள்
மாங்கனீசு உற்பத்தி அடிப்படையில் நாடுகளின் பட்டியல்
இது ஒரு மாங்கனீசு உற்பத்தி அடிப்படையில் நாடுகளின் பட்டியல் ஆகும்.
வெளி இணைப்புகள்
பகுப்பு:கனிமம் உற்பத்தி செய்யும் நாடுகளின் பட்டியல்கள் பகுப்பு:மாங்கனீசு
ரவிச்சந்திரன் அசுவின்
இளையோர் வயது துடுப்பாட்டப் போட்டிகளில் துவக்க மட்டையாளராகக் களமிறங்கினார். அதன் பின்பு வலது கை சுழற்பந்து வீச்சாளரானார். 2006 ஆம் ஆண்டில் தமிழக அணி சார்பாக முதல் தரத் துடுப்பாட்டப் போட்டிகளில் விளையாடினார். பிறகு அந்த அணிக்குத் தலைமை தாங்கினார். பின் 2010 ஆம் ஆண்டின் இந்தியன் பிரீமியர் லீக் போட்டியில் சென்னை சூப்பர் கிங்ஸ் அணியில் விளையாடியதன் மூலம் இவரின் திறமை வெளிச்சத்திற்கு வந்தது. அந்தத் தொடரில் இவர் சிக்கனமாகப் பந்து வீசினார். 2010 ஆம் ஆண்டின் தென்னாப்பிரிக்காவில் நடைபெற்ற பன்னாட்டு இருபது20 வாகையாளர் போட்டியில் அதிக இலக்குகள் எடுத்தவர் மற்றும் தொடர் நாயகன் விருதினையும் வென்றார். 2011 துடுப்பாட்ட உலகக்கோப்பை வென்ற இந்தியத் துடுப்பாட்ட அணியில் இவர் இடம்பெற்றிருந்தார். இவரின் முதல் தேர்வுத் துடுப்பாட்டம் மேற்கிந்தியத்தீவுகள் துடுப்பாட்ட அணிக்கு எதிரானது ஆகும். இவரின் முதல் தேர்வுத் துடுப்பாட்டப் போட்டியிலேயே 5 இலக்குகளைப் பெற்றார். அறிமுகப் போட்டியில் 5 இலக்குகள் பெறும் ஏழாவது இந்திய வீரரானார். மேலும் நூறு ரன்கள் அடித்ததன் மூலம் தொடர் நாயகன் விருதினைப் பெற்றார்.
துணைக்கண்டங்களில் சிறப்பான திறனை வெளிப்படுத்திய போதும் ஆத்திரேலியா, இங்கிலாந்து உள்ளிட்ட அயல்நாடுகளில் சிறப்பாக செயல்படவில்லை. 2013 ஆம் ஆண்டின் ஆத்திரேலியத் துடுப்பாட்ட அணியின் இந்தியச் சுற்றுப் பயணத்தின் போது 29 இலக்குகள் எடுத்தார். நான்கு போட்டிகள் கொண்ட தொடரில் இந்திய வீரர் ஒருவர் எடுக்கும் அதிகபட்ச இலக்குகள் இதுவாகும். தனது பதினெட்டாவது தேர்வுத் துடுப்பாட்டப் போட்டியில் 100 இலக்குகள் பெற்றார். 80 ஆண்டுகால தேர்வுத் துடுப்பாட்ட வரலாற்றில் குறைவான போட்டிகளில் 100 இலக்குகள் பெற்ற முதல் சர்வதேச மற்றும் இந்திய வீரர் எனும் சாதனையப் படைத்தார். 2017 ஆம் ஆண்டில் 45 ஆவது தேர்வுத் துடுப்பாட்டப் போட்டியில் விளையாடிய போது 250 இலக்குகள் எடுத்தார். இதன்மூலம் குறைவான போட்டிகளில் 250 இலக்குகள் எடுத்தவர் எனும் சாதனையைப் படைத்தார். இதற்கு முன்பாக டென்னிஸ் லில்லீ என்பவர் 48 போட்டிகளில் இந்தச் சாதனையைப் படைத்திருந்தார்.
பிறப்பு
இவர் செப்டம்பர் 17, 1986 இல் சென்னையில் பிறந்தார். இவரின் பெற்றோர் நாகப்பட்டினம் மாவட்டம், திருவெண்காடு, பெருந்தோட்டத்தைச் சேர்ந்தவர்கள் ஆவர்.
ஆட்ட வாழ்வு
இந்தியன் பிரீமியர் லீக்கில் 2010ஆம் ஆண்டு சென்னை சூப்பர் கிங்ஸ் அணிக்கு ஆடினார். கொல்கத்தா நைட் ரைடர்ஸ் அணியை வெல்ல இவரது 3/16 (4 பந்து பரிமாற்றங்கள்) பெரிதும் உதவ, ஆட்ட நாயகனாக அறிவிக்கப்பட்டார்.
ஒருநாள் துடுப்பாட்டத்தில் சூன் 5, 2010 அன்று இலங்கையுடன் தமது ஆட்டவாழ்வைத் துவங்கினார். அஸ்வின் 32 பந்துகளில் 38 ஓட்டங்கள் எடுத்தும் அந்த ஆட்டத்தில் இந்தியா தோல்வியுற்றது.
2010 சாம்பியன்ஸ் லீக் இருபது20 போட்டியில் சென்னை சூப்பர் கிங்ஸ் அணியில் ஆடி மிக கூடுதலான விக்கெட்களை வீழ்த்தினார்; 13 விக்கெட்களை பெற்றதற்காக போட்டியின் சிறந்த துடுப்பாளராகத் தேர்ந்தெடுக்கப்பட்டு கோல்டன் விக்கெட் பரிசும் பெற்றார்.
மேற்கிந்திய அணிகளுக்கெதிரான மூன்றாவது டெஸ்ட் துடுப்பாட்டத்தின் போது 103 ஓட்டங்களைப் பெற்று நவம்பர் 25, 2011.இல் தனது கன்னிச் சதத்தைப் பெற்றுக்கொண்டார். அறிமுகமாகிய முதல் தேர்வுத் துடுப்பாட்டப் போட்டியில் (நவம்பர் ஆறு - 10, 2011.) ஒன்பது விக்கெட்களை வீழ்த்திய அஸ்வின், தனது 3வது தேர்வுத் துடுப்பாட்டப் போட்டியில் ஒரே இன்னிங்ஸில் ஐந்து விக்கெட் வீழ்த்தி, ஒரு சதமும் (நவம்பர் 25, 2011.) அடித்து சாதனை படைத்துள்ளனர். ஒரே இன்னிங்ஸில் ஐந்து விக்கெட் வீழ்த்தி, ஒரு சதமும் எடுத்த 3வது இந்தியர் அஸ்வின் ஆவார். இதற்கு முன்பு வினோ மன்கட், பாலி உம்ரிகர் ஆகியோர் இந்த சாதனையைப் படைத்துள்ளனர். 1952ல் மங்கட்டும், 1962ம் ஆண்டு உம்ரிகரும் இந்த சாதனையைச் செய்தனர்.
மேற்கோள்கள்
பகுப்பு:இந்தியத் துடுப்பாட்டக்காரர்கள் பகுப்பு:சென்னை நபர்கள் பகுப்பு:தமிழ்நாடு துடுப்பாட்டக்காரர்கள் பகுப்பு:1986 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:சென்னை துடுப்பாட்டக்காரர்கள் பகுப்பு:அருச்சுனா விருது பெற்ற தமிழர்கள்
விஜய் விருதுகள் (இந்த ஆண்டின் அடையாளம்)
மேற்கோள்கள்
பகுப்பு:விஜய் விருதுகள்
செம்பழுப்பு பகட்டுக்கார ஓசனிச்சிட்டு
செம்பழுப்பு பகட்டுக்கார ஓசனிச்சிட்டு (rufous-crested coquette, Lophornis delattrei) என்பது ஓர் ஓசனிச்சிட்டு இனப்பறவையாகும்.
இது பொலிவியா, கொலொம்பியா, எக்குவடோர், பனாமா, பெரு ஆகிய இடங்களில் காணப்படுகின்றது. இதன் வாழிடங்களாக வெப்ப வலய அல்லது வெப்ப ஈரலிப்பான தாழ்நிலக் காடுகள், வெப்ப வலய அல்லது வெப்ப ஈரலிப்பான மலைப்பகுதிகள், பெரும் காடுகளாக இருந்த இடங்கள் என்பன காணப்படுகின்றன.
தனிச்செய்யுட் சிந்தாமணி
தனிச்செய்யுட் சிந்தாமணி என்னும் நூல் அண்ட சுவாமிக் கவிராயர் என்பவரால் இயற்றப்பட்டது. இவர் 17 ஆம் நூற்றாண்டில் வாழ்ந்தவர். தமிழ் இலக்கிய வரலாறு -கிறித்துவமும் தமிழும் என்னும் நூல் இந்தச் சிந்தாமணி நூலைத் தன் நூல் உருவாக்கத்துக்கு உதவிய துணைநூல்கள் பட்டியலில் எடுத்துக்காட்டியுள்ளது.
பொன்னுச்சாமித் தேவரின் விருப்பப்படி, தில்லையம்பூர் சந்திரசேகர கவிராச பண்டிதர் தொகுத்தது, பின்னர் ஊ. புஷ்பரதச்செட்டி, பின்னர் முறையூர் சண்முகஞ்செட்டியார் கொடையால் மு. ரா. கந்தசாமிக் கவிராயரின் தனிச்செய்யுட் சிந்தாமணி என்னும் நூல் ஒன்று உள்ளதாக ஒரு குறிப்பு தெரிவிக்கிறது. இந்த நூலின் ஆசிரியர் பொன்னுசாமித் தேவர்.
இரண்டாம் மூலம்
மின்னணுவியல் தொழிற்சாலைகளில், இரண்டாம் மூலம் (second source) என்பது முதல் மூலமான ஒரு நிறுவனத்தின் வடிவமைக்கப்பட்ட மின்னணுக் கருவிகளையும், பிற உறுப்புக்களையும் உற்பத்தி செய்யவும், விற்கவும் உரிமம் கொடுக்கப்பட்ட நிறுவனம் ஆகும்.
பொதுவாக பொறியாளர்கள், வாடிக்கையாளர்களும் ஒற்றை மூலம் கொண்ட தயாரிப்புகள் வாங்குவதில் தயக்கம் காட்டுவர். ஏனென்றால் மிக பிரபலமான் மற்றும் இலாபகரமான தயாரிப்புகளை தயாரிக்க முடியாமல் போகும் நிலை கொடுப்போருக்கு ஏற்படுவது போன்ற ஆபத்துக்களை தவிர்ப்பதற்காக. எளிமையான திரிதடையம் மற்றும் மின்தடையம் போன்றவைகளுக்கு அப்பாதிப்பு இல்லை. ஆனால் சிக்கலான தொகுப்புச் சுற்றமைப்பைப் பொருத்தவரையில் விற்பவர் ஒன்று அல்லது அதற்குமேற்பட்ட நிறுவனங்களுக்கு உற்பத்தி செய்ய மற்றும் விற்க உரிமம் வழங்கப்படும்.
மேற்கோள்கள்
பகுப்பு:மின்னணுவியல்
மரம் நடுதல்
மரம் நடுதல் என்பது விதைகளை, அல்லது கன்றுகளை நடுதல் ஆகும். மரம் நடுதல் பல தரப்பட்டோரால் பல நோக்கங்களுக்காகச் செய்யப்படுகிறது. இலங்கை இந்தியா போன்ற நாடுகளில் தென்னை, பனை, மா, பலா, வேம்பு மரங்களை வீட்டுச் சுற்றத்தில் நட்டு வளர்ப்பர். காடுகளை மீள் உருவாக்குவதற்காக, நிலத்தை மீள்பதப்படுத்துவதற்காக மரம் நடுவர். வணிக நிறுவனங்கள், இலாப நோக்கமற்ற நிறுவனங்களும் மரம் நடுதலில் ஈடுபடுகின்றன.
வெளி இணைப்புகள்
பகுப்பு:மரங்கள் பகுப்பு:சமூக சேவை
ஓமம்
right|210px||thumb
ஓமம் (Trachyspermum copticum) மூலிகை மருத்துவத்தில் பயன்படும் ஒரு செடியாகும். விற்பனைக்காகப் பயிரிடப்படுகிறது. சுமார் ஒரு மீட்டர் உயரமாக வளர்கிறது. சிறகு போன்ற பிளவுபட்ட மெலிந்த இலைகள் நீண்ட காம்புகளில் தண்டிலிருந்து பக்கவாட்டில் நீள வளர்ந்திருக்கும். இதன் காய்கள் நறுமணமுள்ளவை. முற்றிப் பழமாகிப் பின் உலர்ந்த காய்களே மருத்துவத்தில் பயன்படுகின்றன.
மருத்துவ குணங்கள்
தீரும் நோய்கள்: மூக்கடைப்பு (Running nose), பீனிசம் போன்ற சீதளத்தால் உண்டாகின்ற அறிகுறிகளைப் போக்க வல்லது. வலி நிவாரணியாகவும் பசியைத் தூண்டவும் உதவுகிறது. வயிற்றுப் பொருமல், வயிற்று வலி, ஜீரணக் கோளாறு போன்றவை நீக்கவும் பயன்படுகிறது. ஓமத்தை நீரில் கொதிக்க வைத்து அதனுடன் பனை வெல்லம் சேர்த்து காலை வேளையில் அருந்தி வந்தால் உடல் பலம்பெறும்.
சத்துக்கள்
ஓமத்தில், கால்சியம், பாஸ்பரஸ், இரும்புச்சத்து, கரோட்டின், தையாமின், ரிபோபுளேவின் மற்றும் நியாசின் போன்ற சத்துக்கள் அடங்கியுள்ளன.
பயன்பாடுகள்
ஓமம் (Carom Seeds), சித்த மற்றும் ஆயுர்வேத மருந்துகளில் அதிகம் இடம்பெற்று விளங்கும் இது, இந்தியா முழுவதும் பயிரிடப்படுகிற ஒரு மூலிகைச் செடி வகையாகும். மருத்துவ குணங்கொண்ட இத்தாவரத்தை, வெதுப்பி (Bread), மாற்றும் அணிச்சல் (Cake) தயாரிக்கவும், மதுபான வகைகளுக்கு மணமூட்டவும் பெருமளவில் பயன்படுத்தப்படுகிறது.
உசாத்துணை
Hill, Tony. (2004) "Ajwain" in The Contemporary Encyclopedia of Herbs and Spices: Seasonings for the Global Kitchen. Wiley. p. 21-23. ISBN 978-0-471-21423-6.
வெளியிணைப்புகள்
பகுப்பு:மூலிகைகள் பகுப்பு:சுவைப்பொருட்கள்
டேவிட் பூன்
டேவிட் கிளாரென்சு பூன்  (MBE), (David Clarence Boon, பிறப்பு 29 திசம்பர் 1960, லான்சுடன்,டாஸ்மானியா, ஆத்திரேலியா) ஓர் முன்னாள் ஆத்திரேலியத் துடுப்பாட்டாளர். பூனி என்று செல்லமாக அழைக்கப்பட்ட இவர் 1984-1995 ஆண்டுகளில் பன்னாட்டுத் துடுப்பாட்டங்களில் பங்கேற்றார். வலது கை துடுப்பாட்டக்காரராகவும் சிலநேரங்களில் வலதுகை புறச்சுற்று பந்து வீச்சாளராகவும் விளையாடினார். முதல் தர விளையாட்டில் டாஸ்மானியாவிற்கும் இங்கிலாந்து கௌன்டி தர்கமுற்கும் விளையாடியுள்ளார்.
உசாத்துணைகள்
பகுப்பு:1960 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியத் துடுப்பாட்டக்காரர்கள் பகுப்பு:டர்ஹாம் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள்
பலராம்பூர் மாவட்டம்
பலராம்பூர் மாவட்டம் என்பது இந்திய மாநிலமான உத்தரப் பிரதேசத்தில் உள்ள 75 மாவட்டங்களில் ஒன்று, இதன் தலைநகர் பலராம்பூர். இது அவத் பகுதியில் உள்ளது. சக்தி பீடங்களில் ஒன்றான பாடேசுவரி தேவி கோயில் இங்குள்ளது. இந்திய அரசின் கணக்கெடுப்பின்படி, சிறுபான்மையினர் அதிகம் வசிக்கும் மாவட்டங்களில் இதுவும் ஒன்று. வரலாற்று அடிப்படையில், இது பழங்கால கோசலை ஆட்சிக்கு உட்பட்டிருந்தது. இதன் பரப்பளவு 3,457 சதுர கி.மீ. இதி மொழியில் பேசுகின்றனர். பிரபல இந்தி, ஆங்கில நாளேடுகள் இங்கு கிடைக்கின்றன. முன்னணி செல் சேவை நிறுவனங்களின் சேவைகள் இங்கு கிடைக்கிறது.
வெளி இணைப்புகள்
பகுப்பு:உத்தரப் பிரதேசத்தில் உள்ள மாவட்டங்கள்
கோழிக்கோடு பன்னாட்டு வானூர்தி நிலையம்
கோழிக்கோடு பன்னாட்டு வானூர்தி நிலையம் (மலையாளம் കോഴിക്കോട് അന്താരാഷ്ട്ര വിമാനത്താവളം, CCJ, VOCL) இந்தியாவின் கேரளாவில் கோழிக்கோடு நகரத்தில் உள்ள ஒரு சர்வதேச விமான நிலையம். 2006 ஆம் ஆண்டிலிருந்து பன்னாட்டு வானூர்தி நிலையம் என்ற ஏற்பினைப் பெற்றது.
புற இணைப்புகள்
பகுப்பு:இந்திய வானூர்தி நிலையங்கள்
பகுப்பு:கேரள வானூர்தி நிலையங்கள்
மறைவான இசுலாம்
இரகசிய இசுலாம் (Crypto-Islam) என்பது இசுலாம் சமயத்தை இரகசியமாகப் பின்பற்றியவர்கள். அதே சமயம் கிறித்துவம் போன்ற பிற சமய நம்பிக்கைகளை வெளிப்படையாக பின்பற்றுபவர்கள் ஆவார். இவர்களை மறைவான முஸ்லீம்கள் என்றும் அழைப்பர். திரிபுக் கொள்கை விசாரணைக் காலத்தில் ஸ்பெயின் மற்றும் சிசிலி நாட்டு முஸ்லீம்களை குறிக்க இரகசிய இசுலாமியர் என்ற சொல் பயன்படுத்தப்பட்டது. போர்த்துகீசியப் பேரரசு மற்றும் எசுப்பானியா பேரரசுகள் தூர கிழக்கில் கோவா, பிலிப்பைன்ஸ் மற்றும் இலத்தீன் அமெரிக்காவில் பரவிய போது பிலிப்பைன்ஸ் முஸ்லிம்கள் மற்றும் போர்த்துகீசிய முஸ்லிம்களும் திரிபுக் கொள்கை விசாரணைக்கு உட்பட்டுத்தப்பட்டு தண்டிக்கப்பட்டனர்.
வரலாற்று உதாரணங்கள்
16ஆம் நூற்றாண்டில் வாழ்ந்த அகமத் இபின் காசிம் அல்-ஹஜாரி என்பவர் எழுதிய நூலில், 16ஆம் நூற்றாண்டில், இயேசுவைப் பற்றிய கத்தோலிக்க திருச்சபையின் கருத்துக்களை மறுத்த இரகசிய முஸ்லீம்கள், எசுப்பானிய திரிபுக் கொள்கை விசாரணை காலத்தில் ஸ்பெயினிலிருந்து  மொராக்கோவிற்கு எவ்வாறு தப்பிச் சென்றனர் என்பதை தனது நூலில் விளக்கியுள்ளார். மேலும் ஸ்பெயினில் இரகசிய முஸ்லிம்கள் எப்படி வாழ்ந்தார்கள் என்பது பற்றிய விவரங்களும் இந்நூலில் உள்ளது.
கிழக்கு ஆப்பிரிக்காவின் ஆக்சும் இராச்சியத்தை ஆண்ட மன்னர் அர்மா, ஆரம்பகால இசுலாம் மதம் மாறியவர்களுக்கு அடைக்கலம் கொடுத்தார்.
16 முதல் 18ஆம் நூற்றாண்டின் பிற்பகுதி வரை உருசியாவின் பூர்வீக முஸ்லிம்கள் உருசியப் பேரரசின் அதிகாரிகளால் அடிக்கடி துன்புறுத்தலுக்கு ஆளானார்கள். இந்த நேரத்தில், புதிதாக இசுலாமுக்கு மதம் மாறியவர்கள் இரகசியமாக இஸ்லாத்தை பின்பற்றினர். உருசிய முஸ்லிம்கள் தங்கள் நம்பிக்கையை கடைப்பிடிக்க அனுமதித்தவுடன், கிறித்துவத்திற்கு மதம் மாறியவர்களில் பலர் இஸ்லாத்திற்கு திரும்பினார்கள்.
உசாத்துணை
பகுப்பு:இசுலாம் பகுப்பு:கிறித்தவமும் வன்முறையும்
பிரேமாவதி மனம்பேரி
பிரேமாவதி மனம்பேரி (Premawathi Manamperi, 1949–1971) என்பவர் இலங்கையின் தென்பகுதியில் உள்ள கதிர்காமத்தைச் சேர்ந்த அழகியும், இடதுசாரிப் போராளியும் ஆவார். இவர் 1971 ஆம் ஆண்டில் நடந்த மக்கள் விடுதலை முன்னணி கிளர்ச்சியின் போது இலங்கை இராணுவத்தினரால் பாலியல் வதைக்கு உட்படுத்தப்பட்டு சுட்டுக் கொல்லப்பட்டார்.
ஆரம்ப வாழ்க்கை
பிரேமாவதி 10 பேர் கொண்ட சிங்களக் குடும்பம் ஒன்றில் மூத்தவராக 1949 ஆம் ஆண்டில் பிறந்தார். பத்தாம் வகுப்பு வரை கல்வி பயின்ற இவர் பௌத்த பாடசாலை ஒன்றில் குழந்தைகளுக்கு  பௌத்தம் கற்பிக்கும் ஆசிரியையாகப் பணியாற்றினார். 1969 இல் கதிர்காமத்தில் நடந்த புதுவருட கிராம அழகிப் போட்டியில் கலந்து கொண்டு இரண்டாவதாகவும், பின்னர் 1970 மீண்டும் கலந்து கொண்டு முதலாவதாகவும் வந்தார்.
கிளர்ச்சி
மனம்பேரி மக்கள் விடுதலை முன்னணியில் இணைந்து, அவ்வியக்கத்திற்கு சீருடைகள் தைத்துக் கொடுத்து உதவி செய்து வந்தார். 1971 ஏப்ரலில் தென்னிலங்கையில் இடம்பெற்ற ஜேவிபி கிளர்ச்சியின் போது, கதிர்காமம் முக்கிய நகரமாக செயற்பட்டது. ஏப்ரல் 16 இல் இலங்கை படைத்துறை இக்கிளர்ச்சியை அடக்கி, நகரை தமது கட்டுப்பாட்டில் கொண்டு வந்தது. இளைஞர்கள் பலர் காட்டினுள் தப்பி ஓடினர். பிரேமாவதி உட்பட சில பெண்கள் போராளிகளுக்கு உதவி செய்ததாகக் குற்றம் சாட்டப்பட்டு இராணுவத்தினரால் கைது செய்யப்பட்டனர்.
இராணுவத்தினரால் கைது செய்யப்பட்ட பிரேமாவதி இரவு முழுவதும் பாலியல் வன்முறைக்குட்படுத்தப்பட்டு சித்திரவதைக்குள்ளாக்கப்பட்டார். பின்னர் அவரை நிர்வாணமாக்கிய இராணுவத்தினர் கதிர்காமம் புனித நகரின் வீதிகளில் நிர்வாணமாக இழுத்து வந்து, பொது மக்கள் முன்னிலையில் துன்புறுத்தப்பட்டு, அஞ்சலகம் ஒன்றின் முன்னால் அவரை சுட்டு தீ வைத்து விட்டு அகன்றனர். பின்னர் மீண்டும் திரும்பி வந்து சுட்டுக் கொன்றனர். மனம்பேரி இறுதியில் தலையில் சூட்டுக் காயம் பட்டு இறந்தார்.
பிரேமாவதியைக் கொலை செய்த குற்றத்திற்காக லெப்டினண்ட் ஏ. விஜயசூரிய, அமரதாச இரத்திநாயக்கா இருவரும் நீதிமன்றில் நிறுத்தப்பட்டு குற்றவாளிகளாகக் காணப்பட்டனர். இருவருக்கும் 16 ஆண்டுகள் கடூழியச் சிறைத்தண்டனை விதிக்கப்பட்டது. 1988 ஆம் ஆண்டில் லெப்டினண்ட் விஜயசூரியா மாத்தறையில் வைத்து மக்கள் விடுதலை முன்னணியினரால் கொல்லப்பட்டார்.
1977 தேர்தல்
பிரேமாவதியின் கொலை தேசிய அளவில் பெரும் தாக்கத்தை ஏற்படுத்தியது. இப்பிரச்சினை 1977 நாடாளுமன்றத் தேர்தலில் அன்றைய சிறிமாவோ பண்டாரநாயக்காவின் அரசுக்கு எதிரான பிரசாரமாக ஐதேக வேட்பாளர் ஜே. ஆர். ஜெயவர்தனவினால் முன்னெடுக்கப்பட்டது.
திரைப்படம்
பிரேமாவதி மனம்பேரியின் கதை 2001 ஆம் ஆண்டில் திரைப்படமாக எடுக்கப்பட்டது. இதில் சங்கீதா வீரரத்தினா பிரேமாவதியாக நடித்தார்.
மேற்கோள்கள்
பகுப்பு:1951 பிறப்புகள் பகுப்பு:1971 இறப்புகள் பகுப்பு:இலங்கை இராணுவத்தினரின் படுகொலைகள் பகுப்பு:மக்கள் விடுதலை முன்னணி பகுப்பு:இலங்கைப் பெண்கள்
வர்க்கம் (இயற்கணிதம்)
[[Image:Five Squared.svg|thumb|right|168px|[[சதுரம்]] மூலம் வரைபடத்தில்
5⋅5
அல்லது
52
(5 இன் வர்க்கம்) காட்டப்பட்டுள்ளது. ஒவ்வ்வொரு கட்டமும் ஒரு அலகை
1⋅1
குறிக்கிறது. முழு சதுரமும்
அதாவது சதுரத்தின் பரப்பளவைக் குறிக்கிறது]] கணிதத்தில் வர்க்கம் (square) என்பது ஒரு எண்ணை அதே எண்ணால் பெருக்கக் கிடைக்கும் விளைவாகும். "வர்க்கம் காண" என்ற வினைச்சொல்லானது வர்க்கம் காணும் செயலைக் குறிக்கப் பயன்படுத்தப்படுகிறது. 2 இன் அடுக்குக்கு உயர்த்தும் அடுக்கேற்றச் செயலும் வர்க்கம் காணலும் சமமானவை. மேலொட்டெண் 2 ஆல் வர்க்கம் குறிக்கப்படுகிறது.
எடுத்துக்காட்டு: 3 இன் வர்க்கம் = 32 = 9 நிரல் மொழி போன்ற மேலொட்டுக்களைப் பயன்படுத்த முடியாத இடங்களில் x2 என்ற குறியீட்டுக்குப் பதிலாக x^2 அல்லது x**2 குறியீடுகளைப் பயன்படுத்தலாம்.
ஒரு முழு எண்ணின் வர்க்கம் அந்த எண்ணில் வர்க்க எண் அல்லது நிறை வர்க்கம் என அழைக்கப்படுகிறது. எண்களுக்கு மட்டுமல்லாது இயற்கணிதத்தில் பல்லுறுப்புக்கோவைகள், பிற கோவைகள், கணிதத் தொகுதிகள் போன்றவைகளுக்கும் வர்க்கம் காணும் செயல் நீட்டிக்கப்படுகிறது. எடுத்துக்காட்டாக
x + 1
என்ற நேரியல் பல்லுறுப்புக்கோவையின் வர்க்கம்
(x+1)2 = x2 + 2x + 1
எனும் இருபடி பல்லுறுப்புக்கோவையாக இருக்கும்.
எண்களிலும் பிற கணிதத் தொகுதிகளிலும் வர்க்கம் காணும் செயலின் முக்கியப் பண்பு x இன் வர்க்கமும் அதன் கூட்டல் நேர்மாறு
−x
இன் வர்க்கமும் சமமாக இருத்தல் ஆகும். அதாவது:
x2 = (−x)2
.
இப்பண்பினால் வர்க்கச் சார்பு ஒரு இரட்டைச் சார்பு எனக் கூறலாம்.
மெய்யெண்களில்
[[Image:Parabola2.svg|thumb|240px|
y = x2
எனும் வர்க்கச் சார்பின் வரைபடம் ஒரு பரவளைவு.]] மெய்யெண்களில் வர்க்கம் காணும் செயல், "வர்க்கச் சார்பு" எனும் மெய்ச் சார்பை வரையறுக்கிறது. இந்த வர்க்கச் சார்பின் ஆட்களம், மெய்யெண் கோடு; அதன் வீச்சு எதிர்மமல்லா மெய்யெண்கள்.
வர்க்கச் சார்பு நேர்ம எண்களின் வரிசையைப் பாதுகாக்கிறது. அதாவது பெரிய நேர்ம எண்களின் வர்க்கங்கள் அவற்றைவிட சிறிய நேர்ம எண்களின் வர்க்கங்களைவிடப் பெரியவையாக இருக்கும். அதாவது ஓரியல்புச் சார்பு இடைவெளியில் வர்க்கச் சார்பு ஓரியல்புச் சார்பாக இருக்கும். எதிர்ம எண்களில் பெரிய தனிமதிப்புள்ளவற்றின் வர்க்கங்கள் பெரியவையாக இருக்கும். அதாவது இடைவெளியில் வர்க்கக் சார்பு ஓரியில்பாகக் குறையும் சார்பாக இருக்கும். 0 எண்ணானது வர்க்கச் சார்பின் சிறும மதிப்பாகும்.
0 < x < 1
ஆக "இருந்தால், இருந்தால் மட்டுமே",
x
இன் மதிப்பைவிட அதன் வர்க்கத்தின் மதிப்பு சிறியதாக இருக்கும். அதாவது
x2 < x
. இதிலிருந்து ஒரு முழுவெண்ணின் வர்க்கம், அந்த எண்ணை விட ஒருபோதும் சிறியதாக இருக்காது என்றறியலாம்.
ஒவ்வொரு நேர்ம மெய்யெண்ணும் இரண்டே இரண்டு எண்களின் வர்க்கமாக இருக்கும். அவ்விரு எண்களில் ஒன்று கண்டிப்பாக நேர்மமாகவும் மற்றொன்று எதிர்மமாகவும் இருக்கும். இப்பண்பைக் கொண்டு வர்க்கமூலச் சார்பு வரையறுக்கப்படுகிறது. இச்சார்பானது ஒரு எதிர்மமல்லா மெய்யெண்ணுடன் அம்மெய்யெண்ணை வர்க்கமாகக் கொண்ட மற்றொரு எதிர்மமல்லா எண்ணுடன் இணைக்கிறது. பூச்சியம், ஒரேயொரு எண்ணிற்கு அதாவது தனக்கே வர்க்கமாகும்.
அனைத்து மெய்யெண்களின் வர்க்கங்களும் எதிர்மமற்றவை என்பதால், மெய்யெண்களின் கணத்தில் ஒரு எதிர்ம எண்ணுக்கு வர்க்க மூலம் காண முடியாது. எனவே எதிர்ம எண்களின் வர்க்கமூலம் காண்பதற்கு ஏதுவாக −1 இன் வர்க்கமூலமான கற்பனை அலகு i, வரையறுக்கப்பட்டு மெய்யெண்களின் கணமானது சிக்கலெண்களின் கணத்திற்கு நீட்டிக்கப்படுகிறது.
வடிவவியலில்
வடிவவியலில் வர்க்கச் சார்பு பல பயன்பாடுகளைக் கொண்டுள்ளது.
l பக்க நீளங்கொண்ட சதுரத்தின் பரப்பளவு
l2
. எனவே ஒரு சதுரத்தின் பரப்பளவில் ஏற்படக்கூடிய மாற்றம் அதன் பக்க நீளத்தில் ஏற்படும் மாற்றத்தின் வர்க்கமாக இருக்கும். அதாவது ஒரு சதுரத்தின் பக்க நீளத்தைவிட n மடங்கு அதிக பக்க நீளங்கொண்ட மற்றொரு சதுரத்தின் பரப்பளவு முதல் சதுரத்தின் பரப்பளவைவிட
n2
பித்தேகோரசு தேற்றம் மற்றும் அதன் நீட்டிப்பான இணைகர விதிகள் மூலமாக வர்க்கச் சார்பானது தொலைவுடன் தொடர்பு கொண்டுள்ளது. பித்தகோரசு மும்மைகளென அழைக்கப்படும் எண்ணற்ற எண்கள் உள்ளன. ஒரு மும்மையின் முதல் இரு எண்களின் வர்க்கங்களின் கூடுதல் அதிலுள்ள மூன்றாவது எண்ணின் வர்க்கத்திற்குச் சமமாக இருக்கும்; மேலும் அம்மூன்று எண்களும் ஒரு செங்கோண முக்கோணத்தின் பக்கங்களாக அமையும் என்பதே இம்மும்மைகளின் சிறப்பியல்பாகும்.
ஒரு திசையனின் அதனுடனேனான புள்ளிப் பெருக்கல் அதன் நீளத்தின் வர்க்கமாகும். அதாவது:
.
சிக்கலெண்களில்
z
இன் தனிமதிப்பு வர்க்கமானது அச்சிக்கலெண் மற்றும் அதன் இணைச் சிக்கலெண் (
z*
) இரண்டின் பெருக்கற்பலனாகும்
=
z z*
மேலதிக வாசிப்புக்கு
பகுப்பு:இயற்கணிதம்
முள்ளங்குறிச்சி பிடாரி அய்யனார் கோயில்
முள்ளங்குறிச்சி பிடாரி அய்யனார் கோயில் தமிழ்நாட்டில் புதுக்கோட்டை மாவட்டம், முள்ளங்குறிச்சி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரபஞ்ச அழகி 2011
மிஸ் யுனிவர்ஸ் 2011 போட்டிக்கு இத்தடவை உலகின் பல பாகங்களில் இருந்தும் 89 நாட்டின் அழகிகள் கலந்து கொண்டிருந்தனர். பல்வேறு பிரிவுகளில் நடந்த சுற்றுகளில் தேர்வானவர்கள் இறுதிப் போட்டிக்கு தேர்வு செய்யப்பட்டனர். இவர்கள் ஆத்திரேலியா, கோஸ்டோரிகா, பிரான்ஸ், யுக்ரெய்ன், போர்த்துக்கல், பனாமா, பிலிப்பைன்ஸ், அன்கோலா, சீனா, பிரேசில் ஆகிய நாடுகளைச் சேர்ந்த அழகிகளாவர்;. இறுதிப்போட்டியில் அங்கோலா நாட்டின் அழகி லீலா லோப்ஸ் வெற்றி பெற்று மகுடம் சூட்டப்பட்டார். இவருக்கு மெக்ஸிகோ நாட்டின் கடந்த வருட மிஸ் யுனிவர்ஸான க்ஸினிமா நவரெட்டே மகுடத்தைச் சூட்டினார். பகுப்பு:பிரபஞ்ச அழகி
சத்ருபஞ்சா
சத்ருபஞ்சா (Satrubhanja) பொ.ச. 4-ஆம் நூற்றாண்டின் முற்பகுதியில் (பொ.ச.261 முதல் 340 வரை இருக்கலாம்) ஒடிசாவின் கியோஞ்சர் பகுதியிலிருந்து ஆட்சி செய்த பத்மாவதி நாக ஆட்சியாளர்களின் விந்தியதாபி கிளையைச் சேர்ந்த ஒரு போர்வீரனும், பேரரசரும் ஆவார். சத்ருபஞ்சாவின் சகாப்தம் இந்தியாவில் ஏகாதிபத்திய சக்தியாக குப்தப் பேரரசின் எழுச்சிக்கு முந்தையது. இந்தியாவின் மற்ற ஆளும் பரசிவ நாகர்களுடன் சேர்ந்து பாடலிபுத்திரத்தை ஆண்டு வந்த குசானர்களை தூக்கியெறிய கைகோர்த்தார். அசன்பத் கிராமத்தில் கிடைத்துள்ள நடராசரின் கல்வெட்டு சமசுகிருத மொழியில், பிந்தைய பிராமி அல்லது சத்ருபஞ்சாவின் ஆரம்பகால கலிங்க எழுத்துகளுடன், வெற்றியாளர் எனவும் ஆன்மீக மனிதராக இவர் செய்த சாதனைகள் பற்றியும் விரிவான விவரங்களை வழங்குகிறது. பதின்மூன்று வரிகளைக் கொண்ட கல்வெட்டு பகுதி வசனமாகவும், பகுதி உரைநடையாகவும் எழுதப்பட்டுள்ளது.
அசன்பத் கல்வெட்டு
இப்போது ஒடிசா மாநில அருங்காட்சியகத்தில் வைக்கப்பட்டுள்ள அசன்பத் கல்வெட்டு, சத்ருபஞ்சாவை ஆட்சியாளர் எனவும் போர்வீரன் எனவும் விரிவான கண்ணோட்டத்தை அளிக்கிறது. இவர் நாக குலத்தில் அரசர்களிடையே சந்திரனைப் போலப் பிறந்தவர் என்றும், மகாபாரதத்தில் பீஷ்மருக்கு வழங்கப்பட்ட சிறப்புப் பெயரான இரனஸ்லாகின் (போரில் பெருமை கொண்டவர்) என்றும் விவரிக்கப்படுகிறார். கலியுகத்தின் இறுதி வரை நீடிக்கும் ஒரு குடும்பத்தில் பிறந்த தெய்வீக குழந்தை என்றும் விவரிக்கப்படுகிறார். அநேகமாக இவர் மிக உயர்ந்த நாக குலக் குடும்பத்தைச் சேர்ந்தவர் என்றும் கல்வெட்டின் படி எதிர்காலத்தில் எதிரிகளுடன் போரில் வெற்றி பெறுவார் என்றும் கருதப்படுகிறது. சத்ருபஞ்சா விந்தியதாபியின் (கியோஞ்சர் மற்றும் அதை ஒட்டிய நவீன மயூர்பஞ்ச் - சிங்பூம் மாவட்டங்கள்) ஆட்சியாளராக விவரிக்கப்படுகிறார். இவர் மகாராஜா மானபஞ்சா மற்றும் ராணி மகாதேவி தமயந்தி ஆகியோரின் மகன். முருண்டாக்கள் மற்றும் குசானர்களுடன் நூற்றுக்கணக்கான போர்களுக்குப் பிறகும் இவர் ஒரு வெற்றிகரமான போர்வீரராக இருந்தார். பூமியில் நிறை பிரகாசம் கொண்ட சூரியனைப் போலவே பூமியில் நல்ல செல்வத்தின் தரத்தை கல்வெட்டில் விவரிக்கப்படுகிறார்.
சான்றுகள்
பகுப்பு:ஒடிசாவின் வரலாறு பகுப்பு:ஒடிசா நபர்கள் பகுப்பு:இந்திய அரசர்கள்
கால்சாவின் மரபுடமை
கால்சாவின் மரபுடமை ( ਵਿਰਾਸਤ-ਏ-ਖਾਲਸਾ, விரசத்-இ-கால்சா, Virasat-e-Khalsa) பஞ்சாபின் தலைநகரம் சண்டிகர் அருகிலுள்ள புனித நகரம் அனந்த்பூர் சாகிபில் உள்ள சீக்கிய அருங்காட்சியகமாகும். சீக்கிய வரலாற்றின் 500 ஆண்டுகளையும் பத்தாவதும் கடைசி குருவுமான குரு கோவிந்த் சிங்கின் புனிதமொழிகளுக்கேற்ப கால்சா உருவானதின் 300ஆவது ஆண்டுவிழாவினையும் கொண்டாட இந்த அருங்காட்சியகம் அமைக்கப்பட்டுள்ளது.
கட்டடம்
பள்ளத்தாக்கின் இருபுறங்களிலிலுமாக இரண்டு வளாகங்கள் உள்ளன; இவை அலங்கார பாலமொன்றால் இணைக்கப்பட்டுள்ளன:
கட்டிடங்கள் அந்த இடத்திலேயே ஊற்றப்பட்ட காங்கிறீட்டால் கட்டப்பட்டுள்ளது; சில உத்தரங்களும் தூண்களும் மூடப்படாது உள்ளன; ஆனால் பெரும்பாலான கட்டமைப்புகள் உள்ளூர் தேன் வண்ண கற்களால் வேயப்பட்டுள்ளது. இரட்டை வளைவைக் கொண்டுள்ள கூரைகள் எஃகினால் வேயப்பட்டுள்ளன. இரவில் இவை வானத்து ஒளியை எதிரொளித்து பள்ளத்தாக்கிலுள்ள நீர்நிலைகள் இவற்றை மீள் எதிரொளிக்கின்றன.
இந்தக் கட்டிடத்தின் கட்டிடவடிவியலை மோஷே சாஃப்தீ நிறுவனத்தினர் வடிவமைத்துள்ளனர்.
கேள்-காண் அடக்கம், திரைப்படங்கள், திறந்தவெளி இசை மற்றும் விவரணங்களை பாபி பேடியின் கலைடோசுகோப் நிறுவனம் வடிவமைத்து உருவாக்கியுள்ளனர்.
மாவட்ட ஆசிரியர் கல்வி மற்றும் பயிற்சி நிறுவனம், அரியலூர்
அரியலூர் மாவட்ட ஆசிரியர் கல்வி மற்றும் பயிற்சி நிறுவனம், இந்தியா தமிழ்நாட்டின் அரியலூர் மாவட்டம் கீழப்பழூவூரில் அமைந்துள்ள அரசு ஆசிரியர் பயிற்சி நிறுவனமாகும். தேசிய கல்விக்கொள்கையின் வழிகாட்டல்களின் படி (NPE), மத்திய அரசின் நிதியுதவியுடன் கல்வித்துறையில், ஆசிரிய கல்வியின் மறுசீரமைப்பிற்காக இந்தியாவின் அனைத்து மாநிலங்களில் உள்ள மாவட்டங்களில், மாவட்ட ஆசிரியர் கல்வி மற்றும் பயிற்சி நிறுவனங்கள் நிறுவப்பட்டது.அவ்வகையில் தமிழ்நாட்டில், அரியலூரில் 1999ஆம் ஆண்டு மாவட்ட ஆசிரியர் கல்வி மற்றும் பயிற்சி நிறுவனம் தொடங்கப்பட்டது. 17-07-2000 அன்று பேராசிரியர் க.அன்பழகன் (தமிழக கல்வி அமைச்சர்) அவர்களால் தொடங்கப்பட்டது. link=%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Ariyalur_diet.jpg|thumb|மாவட்ட ஆசிரியர் கல்வி மற்றும் பயிற்சி நிறுவனம், அரியலூர் link=%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Diet_ariyalur.jpg|thumb|மாவட்ட ஆசிரியர் கல்வி மற்றும் பயிற்சி நிறுவன திறப்பு விழா பெயர் பலகை
அமைப்பு
அரியலூரின் பேருந்து நிலையத்தில் இருந்து சுமார் 8 கி.மீ துாரத்தில் கீழப்பழூவூர் செல்லும் சாலையில் அமைந்துள்ளது. நிறுவனத்தின் அருகாமையில் அரசு பல்தொழில் நுட்ப கல்லூரியும், அரசு வட்டாரப் போக்குவரத்து அலுவலகம் அமைந்துள்ளது.
சான்றுகள்
பகுப்பு:கல்வி நிறுவனங்கள்
சிசுட்டமேடிக் பாட்டனி
சிசுட்டமேடிக் பாட்டனி(Systematic Botany) என்பது அமெரிக்க ஐக்கிய நாடுகளிலில் இருந்து வெளிவரும் அறிவியல் இதழ் ஆகும். இந்த அறிவியல் இதழ், மூன்று மாதத்திற்கு ஒருமுறை, குறிப்பாக தாவர வகைப்பாட்டியல் செய்திகளை மட்டும் வெளியிடுகிறது. அமெரிக்க தாவர வகைப்பாட்டியல் அறிஞர்களால் (American Society of Plant Taxonomists), பன்னடுக்கு சரிபார்ப்பு முறையில்(peer review) அலசி, தாவரவியல் வகைப்பாட்டுச் (systematic botany) செய்திகளை வெளியிடுகிறது. 'இதழ் மேற்கோளிடல் ஆய்வுகளின் படி'(Journal Citation Reports), இந்த இதழ் 2010 ஆம் ஆண்டு 1.897 தாக்க மதிப்பினை(impact facto) ஏற்படுத்தியது.
தோற்றம்
இந்த தாவர வகைப்பாட்டியல் ஆய்விதழானது, 1976 ஆம் ஆண்டின் இளவேனிற் காலத்தில், 'டியூக்' பல்கலைக்கழகத்தின் நிதி ஆதரவில் வில்லியம் லூயிசு கல்பர்சன் (William Louis Culberson) என்பவரை முதன்மை இதழாசியராக இருந்து, இந்த இதழ் தொடங்கப்பட்டது ஆகும். தற்போது இந்த இதழின் முதன்மை இதழாசிரியராக, பொய்சு மாநில பல்கலைக் கழகத்தின் யேம்சு எப். சுமித்(James F. Smith, Boise State University) பணி ஆற்றுகிறார்.
1980 ஆம் ஆண்டு முதல் ஒரே பொருள் பற்றிய ஆய்வு; தனிக்கட்டுரைப் (Systematic Botany Monographs) பதிப்புகளையும், இதே பன்னடுக்கு சரிபார்ப்பு முறையில்,  அமெரிக்க தாவர வகைப்பாட்டியல் அறிஞர் கூட்டுறவு வெளியிட்டு வருகிறது.
கட்டுரைச்சுருக்க உருவாக்கலும், உள்ளடக்க குறியிடலும்
இந்த ஆய்வு இதழ்களை, பல முன்னனி அறிவியல் தரவகங்கள் (Agricola (database), Agris (database), BioOne, PubMed, Scirus, Science Citation Index Expanded)  உள்ளடக்க உரைகளாகவும்,  கட்டுரைச்சுருக்கங்களாகவும் (Abstracting and indexing) உருவாக்கிப் பேணுகின்றன. இவற்றை பல முன்னணி அனைத்துலகப் பல்கலைக் கழகங்கள், தங்கள் மாணவர்களின் ஆய்வுரைகளில் மேற்கோள்களாகவும், அறிவியல் நூலாசிரியர்களும் மேற்கோள்களாகவும் ஏற்கின்றனர்.
வெளியிணைப்புகள்
பகுப்பு:ஆங்கில அறிவியல் ஆய்விதழ்கள் பகுப்பு:தாவரவியல் பகுப்பு:ஆங்கில இதழ்கள்
தத்தி தாவுது மனசு
தாத்தி தவது மனசு (Thathi Thavadhu Manasu) என்பது 2003 ஆம் ஆண்டு வெளியான இந்திய தமிழ் நாடகத் திரைப்படமாகும். அழகு ராஜசுந்தரம் எழுதி இயக்கிய இப்படத்தை கே. ரியாஸ் அகமது தயாரித்தார். இப்படத்தில் சோனா, ஊர்வசி படேல், சிந்தூரி ஆகியோர் முக்கிய வேடங்களில் நடித்தனர், மும்தாஜ், வடிவேலு, கலாபவன் மணி ஆகியோரும் துணை வேடங்களில் நடித்தனர். இந்த படம் 19 திசம்பர் 2003 அன்று வெளியானது.
தயாரிப்பு
இயக்குனர்களான பாண்டியராஜன், விக்ரமன் ஆகியோரிடம் பதினைந்து ஆண்டுகள் பணியாற்றி பயிற்சி பெற்ற அழகு ராஜசுந்தரம் இப்படத்தை இயக்கினார். இந்த படத்தை வி. கே. ரியாஸ் அகமது தயாரித்தார். இந்தப் படத்தின் கதையானது இரண்டு நிஜ வாழ்க்கை சம்பவங்களை அடிப்படையாகக் கொண்டது. அவை பட்டப்பகளில் ஒரு வழக்கறிஞர் கொல்லப்பட்டது, 40 நபர்கள் இறப்புக்குக் காரணமான ஒரு விபத்து போன்றவை ஆகும்.
குறிப்புகள்
பகுப்பு:தேவா இசையமைத்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:2003 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
குமுகத் தோட்டம்
குமுகத் தோட்டம் என்பது ஒரு பொது இடத்தில் குமுகத்தினர் கூட்டாக தோட்டம் செய்தல் ஆகும்.
நோக்கங்கள்
பகுப்பு:குமுகம் பகுப்பு:சமூக சேவை பகுப்பு:தோட்ட வகைகள் பகுப்பு:உள்ளூர் உணவு
கசகசா
கசகசா   (Papaver somniferum) ஒரு மருத்துவ மூலிகையாகும். இது சிறு செடியினத்தைச் சார்ந்தது. இதன் விதைதான் கசகசா. இந்த விதை மருத்துவ அரசன் என்று போற்றப்படுகிறது. இது சமையலிலும் பயன்படுத்தப் படுகின்றது.
மேற்கோள்கள்
பகுப்பு:மூலிகைகள்
இருஹானி சர்மா
தொழில்
இமாச்சலப் பிரதேசத்தின் சோலனில் பிறந்து வளர்ந்தார். சண்டிகரின் பஞ்சாப் பல்கலைக்கழகத்தில் பட்டம் பெற்றார். 2013இல் முதன்முதலில் பஞ்சாபி இசைத் தொகுப்புக்களான "கிளாஸ்ரூம்", "குடி து படகா" ஆகியவற்றில் தோன்றினார். இவர் தமிழ்த் திரைப்படங்களில் "கடைசி பெஞ்ச் கார்த்தி" படத்தில் அறிமுகமானார். 2018இல் ராகுல் ரவீந்திரன் இயக்கிய சி லா சௌ என்ற தெலுங்குத் திரைப்படத்தில் அறிமுகமானார். மேலும் இவரது நடிப்பு நல்ல வரவேற்பையும் பாராட்டையும் பெற்றது. 2019இல் ரஞ்சித் சங்கர் எழுதி இயக்கிய கமலா என்ற மலையாள திகிலூட்டும் படத்தில் அறிமுகமானார்.
வெளி இணைப்புகள்
பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:இந்தி திரைப்பட நடிகைகள் பகுப்பு:பஞ்சாப் நபர்கள் பகுப்பு:1994 பிறப்புகள் பகுப்பு:வாழும் நபர்கள்
ஜிதேந்திர பிரசாதா
ஜிதேந்திர பிரசாதா (Jitendra Prasada) (1938 நவம்பர் 12- 2006 சனவரி 16 ) ஓர் இந்திய அரசியல்வாதியான இவர் இந்திய தேசிய காங்கிரசின் முன்னாள் துணைத் தலைவராக இருந்தார். 1991இல் ராஜீவ் காந்தி மற்றும் 1994இல் பி.வி.நரசிம்ம ராவ் போன்ற இந்தியாவின் இரண்டு பிரதமர்களின் அரசியல் ஆலோசகராகவும், இருந்தார்.
பிரசாத், 2000 நவம்பர் 9, அன்று காங்கிரசு கட்சியின் தலைவர்த் தேர்தலில் சோனியா காந்திக்கு எதிராகப் போட்டியிட்டார். ஆனால் இவர் தோற்கடிக்கப்பட்டார். இவர் 2001 சனவரி 16 அன்று புதுடில்லியில் நோயால் இறந்தார்.
தனிப்பட்ட வாழ்க்கை
இவர், சாம் இக்கின்பாதாம் வேளாண்மை, தொழில்நுட்பம் மற்றும் அறிவியல் நிறுவனத்தில் கல்வி பயின்றார். நைனித்தால், செர்வுட் கல்லூரி, இலக்னோ கொல்வின் தாலுக்தார் கல்லூரி போன்ற கல்வி நிறுவனங்களிலும் பயின்றார். இவர் 1973 சனவரி 27, அன்று காந்தா என்பவரை மணந்தார். இந்த தம்பதியருக்கு ஜிதின் பிரசாதா என்ற மகனும், ஜானவி என்ற மகளும் உள்ளனர். ஜிதேந்திர பிரசாத்தின் குடும்பம் சாஜகான்பூரின் பிரசாத் பவனில் வசிக்கிறது.
அரசியல் வாழ்க்கை
பிரசாத் 1970இல் உத்தரபிரதேச சட்ட மேலவையின் உறுப்பினராக அரசியலில் நுழைந்தார். ஷாஜகான்பூர் தொகுதியில் இருந்து 1971இல் 5 வது மக்களவைக்கு தேர்ந்தெடுக்கப்பட்டார். அதே தொகுதியில் இருந்து 1980 மற்றும் 1984 ஆம் ஆண்டுகளில் மக்களவைக்கு மீண்டும் தேர்ந்தெடுக்கப்பட்டார். 1994 முதல் 1999 வரை மாநிலங்களவையில் உறுப்பினராக இருந்தார். சாஜகான்பூர் தொகுதியில் இருந்து 1999இல் மீண்டும் 13 வது மக்களவைக்கு தேர்ந்தெடுக்கப்பட்டார்.
வெளி இணைப்புகள்
பகுப்பு:13வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:7வது மக்களவை உறுப்பினர்கள் பகுப்பு:5வது மக்களவை உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:2001 இறப்புகள் பகுப்பு:1938 பிறப்புகள்
கலே முற்றுகை (1940)
கலே முற்றுகை (Siege of Calais) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது பிரான்சு சண்டையின் ஒரு பகுதியாகும். மே 22-26, 1940ல் நடந்த இம்முற்றுகையில் நாசி ஜெர்மனியின் படைகள் நேச நாட்டுப் படைகளின் எதிர்தாக்குதலை முறியடித்து கலே நகரத்தைக் கைப்பற்றின.
ஜெர்மானியப் படைகள் மே 10 ஆம் தேதி பெல்ஜியம் மற்றும் பிரான்சின் மீது தங்கள் தாக்குதலைத் தொடங்கின. நேச நாட்டுப் படைகளை பெல்ஜியத்தில் பொறி வைத்துப் பிடிப்பது ஜெர்மானியத் திட்டம். மே 15ல் செடான் சண்டையில் வெற்றியடைந்ததால் அவர்களால் மே 21ம் தேதி ஆங்கிலக் கால்வாயை அடைய முடிந்தது. இதனால் நேச நாட்டுப் படைகளை பெல்ஜியத்தில் சுற்றி வளைக்க முடிந்தது. பின்னர் ஜெனரல் ஹெயின்ஸ் குடேரியன் தலைமையிலான பத்தொன்பதாவது கவச கோர் வலதுபுறம் திரும்பி வடக்கு (பெல்ஜியத்தை) நோக்கி முன்னேறத் தொடங்கியது. இக்கோரில் மூன்று கவச டிவிஷன்களும் ஒரு எஸ். எஸ் காலாட்படை ரெஜிமண்ட்டும் இருந்தன. நேச நாட்டுப் படைகளைச் சுற்றியிருந்த ஜெர்மானியப் படைவளையம் இறுகத் தொடங்கியது. கலே ஆங்கிலக் கால்வாய் கடற்கரையோரம் அமைந்துள்ள ஒரு துறைமுகம். இதை குடேரியனின் படைகள் நெருங்கியவுடன் இங்கிலாந்திலிருந்து பிரிட்டனின் 3வது ராயல் டாங்கு ரெஜிமண்ட் அவர்களைத் தடுத்து நிறுத்த அனுப்பபட்டது. மே 23 இரு படைகளும் கலே நகருக்கு வெளியே மோதிக் கொண்டன. இதற்குள் பிரிட்டனின் 30வது எந்திர பிரிகேட் கலே நகரத்தை அடைந்து அதனை ஆக்கிரமித்தது. மே 23ல் குடேரியன் தனது 10வது கவச டிவிஷனுக்கு கலேயைத் தாக்கிக் கைப்பற்றும்படி ஆணையிட்டார். இரு நாட்கள் கடுமையான சண்டைக்குப் பின்னர் மே 26ல் கலேவிலிருந்த பிரிட்டிஷ் படைகள் ஜெர்மானியரிடம் சரணடைந்தன.
பகுப்பு: மேற்குப் போர்முனை (இரண்டாம் உலகப் போர்) பகுப்பு:1940 நிகழ்வுகள் பகுப்பு:பிரான்சின் வரலாறு
ஆகவராமன்
ஆகவராமன் தென்காசியை தலைநகரமாகக் கொண்ட பாண்டியர் வம்சத்திலுள்ள ஒரு இளவரசன் ஆவான். புதுக்கோட்டை செப்பேடு அழகன் பெருமாள் பராக்கிரம பாண்டியன் என்ற மன்னனுக்கு அபிராமபராக்கிரம பாண்டியன் ,ஆகவராமன் என இரு தம்பிமார் இருந்தனர் எனக் குறிப்பிடுவதைக் கொண்டு இரண்டாம் சடையவர்மன் குலசேகர பாண்டியன் என்ற மன்னனின் மகன் இவன் என்பதை அறியலாம்.
நாணயவியல்
270px|right தென்காசியை ஆண்ட பாண்டிய மன்னர்கள் குறுநிலத்தவராய் இருந்த போதிலும் அவர்கள் பெயரிலேயே நாணயங்கள் வெளியிட்டப்பட்டன. இதற்கு ஆகவராமன் என்னும் இவனது பெயர் பொறித்த நாணயங்களையே இதற்கு ஆதாரமாகக் கொள்ளலாம்.
மேற்கோள்கள்
பகுப்பு:பாண்டிய அரசர்கள் பகுப்பு:தமிழக நாணயவியல்
இடப்பெயர் ஆய்வு
இடப்பெயர் ஆய்வு என்பது, இடங்களின் பெயர்கள், அவற்றின் தோற்றம், பொருள், பயன்பாடு, வகைப்பாடு என்பவை பற்றி ஆய்வு செய்யும் துறையாகும். இது பொதுவான எல்லா வகையான பெயர்களையும் பற்றி ஆராயும் பெயராய்வுத் துறையின் ஒரு பகுதியாகும்.
இடப்பெயர்கள் ஒரு பகுதியின் வரலாற்றுப் புவியியல் குறித்துப் பெறுமதி வாய்ந்த விளக்கங்களைத் தர வல்லவை. 1954ல் எஃப். எம். போவிக்கே என்பார், இடப்பெயர் ஆய்வு குறித்துக் கூறியபோது, இவ்வாய்வுகள் தொல்லியல் மற்றும் வரலாறு சார்ந்த கண்டுபிடிப்புக்களையும் மொழியியல் விதிகளையும் பயன்படுத்துவதுடன், அவற்றை மேம்படுத்துவதற்கும், சோதனை செய்வதற்கும் உதவுகின்றன என்றார். இடப்பெயர்கள் இனக்குழுக்களின் குடியேற்றங்களின் பரம்பற் கோலங்களைக் காட்டுவதோடு நில்லாது புலப் பெயர்வுகளின் காலத்தை அறிந்துகொள்வதிலும் உதவுகின்றன.
புலவர்களும், புராணக்கதை எழுதியோரும் பல இடப்பெயர்களைத் தொடர்பு படுத்தித் தங்கள் கதைகளுக்கு விளக்கம் கொடுத்துள்ளனர். இதனால், இவர்கள் ஒருவகையில் இடப்பெயர் ஆய்வுக்கு முன்னோடிகளாக இருந்துள்ளனர் எனலாம். ஆனாலும் இவை அறிவியல் அடிப்படையிலான ஆய்வு அல்ல என்பதால், இவற்றை முறையான இடப்பெயர் ஆய்வாகக் கொள்ள முடியாது. சில சமயங்களில் இடப்பெயரை மையமாகக் கொண்டே இத்தகைய கதைகள் எழுவதும் உண்டு. இடப் பெயர்களின் அமைப்பு, உச்சரிப்பு ஒலி என்பவற்றை அடிப்படையாகக் கொண்டு அப்பெயர்களுக்குப் போலியான பொருள் கூறப்படுவதையும் காணலாம்.
இவற்றையும் பார்க்கவும்
பகுப்பு:இடப்பெயர் ஆய்வு
Toponymum Stednavne Toponimo Ngaran tempat di Jepang
நாகவல்லி சடங்கு
நாகவல்லி சடங்கு என்பது கம்மாளர்கள் மாத்வ பிராமணர்கள்/தெலுங்கர்கள் செய்யும் திருமணத்தில் இடம்பெறும் சடங்கு ஆகும். இதை இலங்கையைச் சேர்ந்த கம்மாளர்கள் அழகாக செய்வார்கள். மணப்பெண்ணுக்கு மஞ்சள் நூல் சேலை கட்டி, மணமகனுக்கு வேட்டி கட்டி பூணூல் அணிந்து இந்த சடங்கை செய்வார்கள்.
பகுப்பு:திருமண முறைகள்
பத்தாங்காலி
பத்தாங்காலி (ஆங்கிலம்: Batang Kali, சீனம்: 峇冬加里) என்பது மலேசியா, சிலாங்கூர் மாநிலத்தில் உள்ள ஒரு நகரம் ஆகும். இந்த நகரம் உலு சிலாங்கூர் மாவட்டத்தில் அமைந்து இருக்கிறது.
பத்தாங்காலி நகரம் கோலாலம்பூரில் இருந்து 49 கி.மீ., தஞ்சோங் மாலிம் நகரில் இருந்து 37 கி.மீ. தொலைவில் அமைந்து உள்ளது. சிலாங்கூர் மாநிலத்தில் மிகப் பழமையான நகரங்களில் பத்தாங்காலி நகரமும் ஒன்றாகும்.
1948-ஆம் ஆண்டு மலாயா அவசரகாலத்தின் போது பொதுமக்களில் சிலர் சுட்டுக் கொல்லப்பட்டனர். அப்போதைய பிரித்தானிய இராணுவத்தினர் மீது குற்றம் சாட்டப்பட்டது. தங்களுக்கு நீதி கிடைக்க வேண்டும் என்று பாதிக்கப்பட்ட குடும்பத்தினர் போராடி வருகின்றனர். பத்தாங்காலி படுகொலை என்று அழைக்கப்படும் அந்த நிகழ்ச்சி, மலாயா வரலாற்றில் ஒரு கறும்புள்ளியாகும்
பத்தாங்காலி துரிதமாக வளர்ச்சி பெற்று வருகிறது. நகரின் சுற்று வட்டாரங்களில் பல புதிய நடுத்தர தொழிற்சாலைகள் தோற்றுவிக்கப் பட்டுள்ளன. வங்காள தேசம், மியான்மார், நேப்பாளம் போன்ற நாடுகளைச் சார்ந்த தொழிலாளர்கள், இந்தத் தொழிற்சாலைகளில் அதிக எண்ணிக்கையில் பணிபுரிந்து வருகின்றனர்.
பத்தாங்காலி தமிழ்ப்பள்ளி
கெந்திங் அடிவாரத்தில் அமைந்து இருக்கும் பத்தாங்காலி தமிழ்ப்பள்ளியில், 1956-ஆம் ஆண்டில் 25 மாணவர்கள் மட்டுமே கல்வி பயின்றனர். அந்தக் காலகட்டத்தில் பழனிச்சாமி என்பவர் அப்பள்ளியின் தலைமயாசிரியராக இருந்தார்.
1956-ஆம் ஆண்டு 2,500 ரிங்கிட் செலவில் புதிய கட்டடம் எழுப்பப் பட்டது. அதன்பின் கோல குபு பாரு தோட்டத்தில் உள்ள மாணவர்களும் இப்பள்ளியில் சேர்ந்து பயின்றனர். 2012-ஆம் ஆண்டில் அந்த எண்ணிக்கை 345-ஆக உயர்ந்தது. இப்பள்ளியின் தலைமையாசிரியராக திருமதி.பெ.மஞ்சுளா பணியாற்றினார்.
2020-ஆம் ஆன்டு புள்ளி விவரங்களின்படி இந்தப் பள்ளியில் 287 மாணவர்கள் பயில்கிறார்கள். 25 ஆசிரியர்கள் பணியாற்றுகிறார்கள்.
வெளித் தொடர்புகள்
பகுப்பு:மலேசிய நகரங்கள் பகுப்பு:சிலாங்கூர் நகரங்கள் பகுப்பு:சிலாங்கூர்
கலே
right|thumb|250px|கலே [[கலங்கரை விளக்கம்]] கலே (பிரெஞ்சு: Calais) பிரான்சில் உள்ள ஒரு துறைமுக நகரம். இது பிரான்சின் வடபகுதியில் ஆங்கிலக் கால்வாய் கடற்கரையோரமாக அமைந்துள்ளது. கலே ஆங்கிலக் கால்வாய் மிகவும் குறுகலாக உள்ள இடத்தில் அமைந்துள்ளது. கலேவுக்கும் கால்வாய்க்கு அக்கரையிலுள்ள இங்கிலாந்து நகரம் டோவருக்கும் இடையே 34 கி. மீ இடைவெளி தான் உள்ளது. இந்நகரின் மக்கள் தொகை 125,584 (1999).
வெளி இணைப்புகள்
பகுப்பு:துறைமுகங்கள் பகுப்பு:பிரான்சின் நகரங்கள்
கரைகண்டம் விஸ்வநாத சுவாமி கோயில்
கரைகண்டம் விஸ்வநாத சுவாமி கோயில் தமிழ்நாட்டில் நாகப்பட்டினம் மாவட்டம், கரைகண்டம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினான்காம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாத சுவாமி, விசாலாட்சி அம்பாள் சன்னதிகளும், விநாயகர், சண்முகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. வைகாசி மாதம் விசாகம் முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாற்றத்திற்கான முகவரி
மாற்றத்திற்கான முகவரி
மாற்றத்திற்கான முகவரி என்பது தமிழ்நாட்டில் இருந்து வெளிவரும் ஒரு சமுதாய மாத இதழாகும். நல்ல சமூக சிந்தனை கொண்ட இதழ் சமுதாய மாற்றத்திற்கு தேவை என உணர்ந்து உண்மையின் முகவரி என்ற மாத இதழை வெளியிட்டு வருகிறார். கடந்த ஏப்ரல் 2011லிருந்து இந்த இதழ் வெளிவருகிறது.
பதிப்பித்து வெளியிடுபவர்
ஆலீம் மு.அஹமதுஷா என்பவர் “மாற்றத்திற்கான முகவரி” இதழை சென்னை, சைதாப்பேட்டையிலிருந்து வெளியிடுகிறார்.
ஆசிரியர் குழு
பகுப்பு:தமிழ்நாட்டுச் சிற்றிதழ்கள்‎